Diari Oficial de la Generalitat Valenciana


Sumari del DOGV 7670, del 02-12-2015 (2015/9633)

RESOLUCIÓ de 16 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 59/14-AIA Villena.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7670

Data del DOGV
:   02-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9633


Data del document
:   16-11-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Villena
    * impacte ambiental

RESOLUCIÓ de 16 de novembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 59/14-AIA Villena. [2015/9633]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, el qual estableix la publicació en el Diari Oficial de la Comunitat Valenciana de la resolució complementària a la declaració d'impacte ambiental, resolc:  
Publicar en el Diari Oficial de la Comunitat Valenciana la resolució complementària corresponent a l'expedient 59/14-AIA Villena.  
  
«Resolució complementària a declaració d'impacte ambiental  
Expedient: 59/14-AIA.  
Títol: Planta de tractament i transformació d'àrids procedents de la pedrera el Cantalar.  
Promotor: Guerola Áridos i Hormigones, SL.  
Autoritat substantiva: Ajuntament de Villena.  
Localització: polígon 74, parcel·la 36, del terme municipal de Villena (Alacant).  
Antecedents  
L'1 de desembre de 2014, la Direcció General d'Avaluació Ambiental i Territorial va emetre declaració d'impacte ambiental favorable, amb condicionants, relativa al projecte de planta de tractament i transformació d'àrids procedents de la pedrera el Cantalar, a ubicar en la parcel·la 36 del polígon 74 de Villena, província d'Alacant, el promotor de la qual és Guerola Áridos i Hormigones, SL.  
El 23 d'abril de 2015 va tindre entrada en la Conselleria d'Infraestructures, Territori i Medi Ambient una comunicació del promotor en què advertia un error en la interpretació de la data de finalització de les labors extractives en la pedrera el Cantalar en la citada declaració d'impacte ambiental. El titular assenyala que, ni en la documentació aportada ni en la relacionada en la declaració i, especialment, en l'informe emés pel Servei Territorial de Indústria i Energia d'Alacant, se cita l'any 2017 com a fi de l'explotació minera de la pedrera. Destaca, a més, que la pedrera ha de servir d'aprovisionament per a les plantes objecte de la resolució que ara es troben en tràmit de legalització per a un període de 30 anys.  
Un dels condicionants de la DIA estava lligat a la data de cessament de l'activitat extractiva de la pedrera, concretament el punt 2.2, que indicava:  
«2.2. Immediatament després del cessament d'activitat extractiva, previst per a l'any 2017, es restaurarà l'àrea no forestal de la pedrera el Cantalar a cultiu cerealista, per a la qual cosa es requerix:  
2.2.1. Modificar el Pla de Restauració de l'Explotació Minera, garantint una continuïtat topogràfica entre la plaça de pedrera i els camps de cereal contigus, amb pendents suaus típiques de les zones cerealistes.  
2.2.2. En el termini d'1 any des de la notificació de la present resolució, es presentarà a aquesta Direcció General d'Avaluació Ambiental i Territorial, a través de l'òrgan substantiu en matèria de mines, el projecte de restauració modificat, de manera que es puga comprovar que és compatible amb les mesures compensatòries requerides i amb l'execució immediata d'aquestes al cessament de l'activitat, prevista per a l'any 2017.  
- El contingut de la restauració s'ajustarà al que exigeix el Decret 82/2005 en aquella part de l'explotació que està considerada terreny forestal d'acord amb el PATFOR, i en la resta de la superfície es restaurarà per al cultiu de cereal.  
- S'haurà de garantir una continuïtat topogràfica entre la plaça de pedrera i els camps de cereal contigus conformant pendents suaus típics de les zones cerealistes, incloent-hi, per tant, el desmantellament de les restes de les infraestructures auxiliars (fonamentacions, suports, murs de contenció, etc.) de l'antiga planta de tractament d'àrids instal·lada per a la realització de les obres de l'autovia A-31.»  
Ja que l'activitat extractiva es va a mantindre durant tot el temps de funcionament de la planta de tractament, la restauració de la plaça de pedrera no serà possible fins al desmantellament de la dita planta. Aquesta circumstància impedeix el compliment de l'objectiu perseguit pel condicionant 2.2., de recuperació immediata de superfície d'hàbitat per a les aus estepàries. En conseqüència, el titular realitza la proposta d'una superfície alternativa, pròxima a l'actuació però fora d'aquesta, de manera que el seu cultiu es puga realitzar de manera simultània al funcionament de la planta de tractament d'àrids.  
Proposta del promotor  
Guerola Áridos y Hormigones, SL, està disposada a fer-se càrrec de l'explotació i manteniment d'unes parcel·les de terreny erm en l'actualitat, i transformar-lo a cultiu de cereal mentres dure l'activitat de les plantes de tractament i transformació autoritzades.  
L'escrit del promotor adjunta plànol que situa les parcel·les proposades, amb detall de superfícies segons fitxa cadastral. Així mateix, aporta còpia parcial del contracte d'arrendament que l'habilita per a assumir el compromís.  
La superfície compromesa, segons el plànol aportat, és de:  
- 12,05 ha de cereal, corresponents a les subparcel·les a, b i d, de la parcel·la 35, i una part de la parcel·la 36, del polígon 74, del terme municipal de Villena.  
- 0,72 ha de sotabosc, ubicades en la parcel·la 36, del polígon 74, del terme municipal de Villena.  
Consultes realitzades  
En data 7 de maig de 2015 es va realitzar consulta al Servei de Vida Silvestre, de la Conselleria d'Infraestructures, Territori i Medi Ambient, sobre la idoneïtat de l'alternativa proposada pel promotor per a compensar la pèrdua d'hàbitat d'aus estepàries, després de constatar la impossibilitat de complir amb el condicionant 2.2. de la DIA.  
El 3 de juny es rep informe favorable del Servei de Vida Silvestre a la proposta del promotor.  
Consideracions ambientals  
Durant la tramitació ambiental del projecte, el promotor va proposar la restauració com a zona cerealista de la plaça de la pedrera el Cantalar (contigua a la planta de tractament d'àrids) com a mesura per a compensar la pèrdua de superfície d'hàbitats d'aus estepàries, la qual cosa suposava un increment d'hàbitat de 23,30 ha. La dita mesura es va estimar acceptable entenent que la seua aplicació seria simultània a la posada en funcionament de la planta de tractament i transformació d'àrids.  
No obstant això, la comunicació rebuda del promotor sobre la continuació de l'explotació de la pedrera el Cantalar més enllà de l'any 2017 determina la ineficàcia de la mesura durant el funcionament de la planta, per la qual cosa és procedent valorar la proposta alternativa. Encara que les parcel·les que presenta com a alternativa el titular suposen una superfície inferior a la inicialment compromesa, en l'anàlisi ambiental de la proposta s'han valorat positivament els aspectes següents:  
1. Les parcel·les que es destinaran al cultiu de cereal es mantenen dins dels límits de la ZEPA els Alforins.  
2. La situació d'aquestes és pròxima a la zona en què es desenvoluparà l'activitat i per això la recuperació d'hàbitat es realitzarà en l'entorn immediat del lloc d'afecció.  
3. El cultiu de cereal, i la consegüent recuperació d'hàbitat, es pot dur a terme de forma simultània a l'exercici de l'activitat de la planta de tractament.  
4. L'òrgan gestor de la xarxa natura 2000 ha informat favorablement la proposta.  
Per tot l'anterior, es considera acceptable l'alternativa proposada, la qual cosa porta a modificar el punt 2.2. de la DIA en els termes corresponents.  
D'altra banda, cal tindre en compte que la declaració d'impacte ambiental, a fi d'incrementar la superfície de connexió entre els camps actualment cultivats i la plaça de pedrera restaurada com a zona cerealista, va condicionar l'acceptació ambiental del projecte al trasllat de la planta cap al nord-est de la parcel·la. La proposta alternativa fa innecessària dit condicionant.  
Consideracions jurídiques  
La modificació de les condicions de la declaració d'impacte ambiental es regula en l'article 44 de la Llei 21/2013, de 9 de desembre, d'avaluació ambiental, iniciant-se la modificació d'ofici.  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueuix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
Resolució complementària de declaració d'impacte ambiental  
  
Primer  
Advertit un error en la interpretació de la documentació tècnica del projecte planta de tractament i transformació d'àrids procedents de la pedrera el Cantalar, promogut per Guerola Áridos y Hormigones, SL, d'acord amb allò que s'ha exposat en l'apartat de consideracions ambientals, es modifica el condicionat de la declaració d'impacte ambiental en els termes següents:  
1. S'elimina el condicionant 1.  
2. Es modifica el condicionant 2.2. que quedarà redactat de la manera següent:  
2.2. A fi de compensar la pèrdua de superfície d'hàbitat per a les aus estepàries que suposa l'activitat, el promotor, durant la totalitat de la vida útil de l'activitat:  
- Mantindrà cultiu de cereal en una superfície de 12,05 ha, corresponent a les subparcel·les a, b i d, de la parcel·la 35, i una part de la parcel·la 36, del polígon 74, del terme municipal de Villena.  
- Mantindrà una àrea de 0,72 ha de sotabosc, en la parcel·la 36, del polígon 74, del terme municipal de Villena.  
Les parcel·les anteriors podran substituir-se per altres de similars sempre que es comunique amb suficient antelació i s'obtinga el vistiplau de l'òrgan ambiental.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 44 de la Llei 21/2013, de 9 de desembre, d'avaluació ambiental.  
  
València, 5 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.»  
  
València, 16 de novembre de 2015.- El director general de Medi Natural i d'Avaluació Ambiental: Antoni Marzo i Pastor.